Pozdravljeni, učenci!  
Zaradi sprostitve ukrepov korona virusa, sem za ta teden pripravil nekaj predlogov za ukvarjanje s športom.  
Glede na to, da ste bili skoraj dva meseca primorani biti bolj ali manj vezani na dom in domače in da ste sigurno pogrešali prijatelje, vam za začetek svetujem, da pokličete osebo, ki ste jo najbolj pogrešali ( prijatelj, stari starši, sestrična, bratranec, teta itd. ) ter jo povabiš na športno druženje.  
Lahko odideta na bližnji hrib, lahko skozi Tivoli obiščeta Ljubljano in se sprehodita ob Ljubljanici, lahko vzameta loparje in odigrata namizni tenis ali tenis, vzameta nogometno žogo in tekmujeta v strelih na gol, lahko vsak s svojo košarkarsko žogo mečeta na koš, se preizkusita v atletskih sposobnostih ipd. Po končani aktivnosti pa obvezno na kozarec soka in ob prijetnem kramljanju zaključiti druženje kadar vama paše.  
  
Seveda pa moraš še vedno upoštevati pravila medsebojne razdalje in vsa navodila, ki jih svetuje zdravniška stroka za preprečevanje širjenja korona virusa.  
  
Za konec vam želim prijetno druženje in obilo veselja.  
  
A. Lapuh